Konstanteno Afrikano

Konstanteno Afrikano (en latina: Constantinus Africanus; en araba: قسطنطين الإفريقي; naskiĝinta en Kartago aŭ Kajruano inter 1010 kaj 1020, mortinta en Montekasino ĉ. 1087 en la 22-a de decembro) estis tuniza scienculo pri medicino. Li ĉefe sin donis al la tradukado de verkoj de la grekaj kaj latinaj kuracistoj en la araban, kio estis en tiu tempo la ĝenerala lingvo de scienco. Liaj tradukoj tamen laŭdire estas malĝustaj, kaj lia stilo barbara; dum liaj verkoj, kiuj ne estas konfesitaj tradukoj, ŝajnas esti kunmetitaj de transskribaĵoj de aliaj verkintoj, sen iu speciala merito, aŭ de elekto aŭ de aranĝo.A biographical cyclopedia of medical history paĝo 283.

Vivo
Li vojaĝis en la tuta regiono de Mediteraneo kaj Proksima Oriento. Liaj studoj pri moderna araba medicino lernigis al li multo da novaj aferoj kaj post reveno al Kartago ĵaluzaj kolegoj imputis al li eĉ magiajn praktikojn. Sekve li ĝojis pri vokiĝo kiel sekretario de imperiestro Konstanteno la 9-a al la vilaĝo Reggio apud Bizanco. Venis li en la 1075-a jaro al la altlernejo medicina de Salerno.

Poste li retiriĝis kiel laika frato je la benediktanoj de Montekasino kie li estis bibliotekisto kaj arkivisto; kun malfermitaj brakoj bonvenigis lin tie la klerita abato Dezidero, kiu poste iĝis papo.

Konstanteno Afrikano tradukis medicinajn fakverkojn el la araba lingvo en la latinan (ekz. de Hipokrato kaj Galeno) kaj konsidereblas unu el la unuaj perantoj de antikva scienco al mezepokuloj. Lia ĉefverko estis Liber Pantegni, traduko de Khitaab el Maleki de al-Razio, kiun li dediĉis al abato Dezidero. En la restintaj verkoj por fakfilologoj ofte malklaras kio estas origine de li kaj kio ne. Tamen multaj postaj profesoroj salernaj de la 12-a jarcento konsideris Constantinus Africanus sia majstro.

Literaturo
Walsh, James Joseph. "Constantine Africanus." Ĉe: The Catholic Encyclopedia. Volumo 4. New York: Robert Appleton Company, 1908. (tie ĉi interrete)
Eksteraj ligiloj


 Salerno and Constantine the African Muslimheritage.com
 Revolutionizing Medicine Around the Year 1100: International Team of Scholars Examines Transformative Period in Medical History, oktobro 2010 by National Humanities Center, North Carolina, USA nationalhumanitiescenter.org 
 John H. Lienhard: Constantine the African. Ĉe: Engines of our Ingenuity. University of Houston’s College of Engineering uh.edu
tekstoj interrete

 Referencoj 

kategorio:Tuniziaj sciencistoj
kategorio:Profesoroj
kategorio:Italaj bibliotekistoj
kategorio:Tradukistoj el la araba lingvo
kategorio:Naskiĝintoj en la 11-a jarcento
kategorio:Mortintoj en la 11-a jarcento
kategorio:Mortintoj la 22-an de decembro
kategorio:Mortintoj en Montokasino
kategorio:Benediktanoj
kategorio:Arkivistoj